Елин Пелин
Нова песен

chitanka.info

Чувам песен звучи нова

и ехти по целий свет —

като радост, като щастие,

като поздрав и привет.

Буйно, волно и пригласят

разледените реки,

небесата лъчи сипят

над нивя и над лъки.

Никнат цветя по полята

и разнасят аромат,

а мъглите в планините

чезнат, крият се и мрат.

Вслушайте се в тая песен

тъй живителна, света —

тая чудна нова песен

пее, пее пролетта!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.